CELEX: 32008R1028
Language: fi
Date: 2008-09-19 00:00:00
Title: Komission asetus (EY) N:o 1028/2008, annettu 19 päivänä syyskuuta 2008 , eräiden tavaroiden luokittelusta yhdistettyyn nimikkeistöön

21.10.2008   
            
            
               FI
            
            
               Euroopan unionin virallinen lehti
            
            
               L 278/3
            
         
      KOMISSION ASETUS (EY) N:o 1028/2008,
   annettu 19 päivänä syyskuuta 2008,
   eräiden tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön (CN) yhdenmukaisen soveltamisen varmistamiseksi on tarpeen toteuttaa toimenpiteitä tämän asetuksen liitteessä tarkoitettujen tavaroiden luokittelemiseksi.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joilla lisätään siihen alanimikkeitä ja jotka otetaan käyttöön erityisillä yhteisön säännöksillä tullien ja muiden tavarakauppaan liittyvien toimenpiteiden soveltamiseksi.
            
         
               (3)
            
            
               Yleisten tulkintasääntöjen nojalla tämän asetuksen liitteenä olevan taulukon sarakkeessa 1 kuvattu tavara olisi luokiteltava sarakkeessa 2 mainittuun CN-koodiin mainitun taulukon sarakkeessa 3 mainittavista syistä.
            
         
               (4)
            
            
               Jollei muuta johdu yhteisössä voimassa olevista toimenpiteistä, jotka liittyvät tekstiilituotteiden kaksinkertaiseen tarkastukseen ja yhteisön valvontaan etu- ja jälkikäteen yhteisöön tuonnin, on asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti, 60 päivän ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 kuvattu tavara luokitellaan yhdistettyyn nimikkeistöön kyseisen taulukon sarakkeessa 2 mainittuihin CN-koodeihin.
   2 artikla
   Jollei muuta johdu yhteisössä voimassa olevista toimenpiteistä, jotka liittyvät tekstiilituotteiden kaksinkertaiseen tarkastukseen ja yhteisön valvontaan etu- ja jälkikäteen yhteisöön tuonnin, voidaan jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, vedota asetuksen (ETY) N:o 2913/92 12 artiklan 6 kohdan mukaisesti vielä 60 päivän ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä syyskuuta 2008.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Monivärisestä tekokuituneuloksesta valmistettu vaate. Neulos soveltuu uimapukuihin.
                  Vaate on tarkoitettu puettavaksi ihoa vasten ja se ulottuu juuri poven alapuolelle.
                  Kaksi kolmionmuotoista tekstiilikankaan palasta muodostavat vaatetta käytettäessä rinnoille kupit. Molemmat kolmiot on vuorattu yksivärisellä neuloksella ja päärmätty kaikilta kolmelta sivulta. Alareunan päärme muodostaa kujan, jonka läpi on pujotettu joustava tekstiilinauha. Kummankin kolmion suippoon yläreunaan on ommeltu kiinni joustava tekstiilinauha. Vaatetta käytettäessä pystysuorat joustavat nauhat sidotaan niskan taakse ja vaakasuora joustava nauha selän taakse.
                  (rintaliivit)
                  (Ks. kuvat 644 A, 644 B ja 644 C) (1)
                  
               
               
                  6212 10 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 61 ryhmän 2 huomautuksen a kohdan ja CN-koodien 6212, 6212 10 ja 6212 10 90 nimiketekstien mukaisesti.
                  Vaikka vaate vaikuttaa yleisilmeeltään, leikkaukseltaan ja kangaslaadultaan kaksiosaisen uimapuvun (bikinit) yläosalta, sitä ei voida luokitella nimikkeeseen 6112 (uimapuvut), koska vaatteeseen ei kuulu ”kaksiosaisen uimapuvun” alaosaa. Katso myös nimikkeen 6112 HS-selitysten C kohta.
                  Lisäksi vaate ei ole yhdistetyn nimikkeistön 2 yleisen tulkintasäännön a alakohdassa tarkoitettu nimikkeen 6112 mukainen ”epätäydellinen tavara”, sillä vaatteella ei ole täydellisen tavaran (eli kaksiosainen uimapuvun) olennaisia ominaisuuksia, koska sitä ei voida yksinään käyttää uima-asuna.
                  Vaatekappaleella on rintaliivien ominaispiirteet, sillä vaatetta käytettäessä kaksi kolmionmuotoista kangaspalaa muodostavat tekstiilinauhojen avulla kupit rintoja varten. Kun vaakasuorat ja pystysuorat nauhat sidotaan tiukasti vartalon ympäri, vaate kohottaa ja tukee rintoja. Vaatekappale on siis eräänlainen nimikkeen 6212 HS-selitysten ensimmäisessä kohdassa tarkoitettu ”kehoa tukevaksi suunniteltu vaatekappale”.
                  Lisäksi tämä vaatekappale on tarkoitettu puettavaksi ihoa vasten kuten muutkin rintaliivit.
                  Vaatekappale luokitellaan nimikkeeseen 6212 kuuluviksi rintaliiveiksi, koska tähän nimikkeeseen kuuluvat kaikenlaiset rintaliivit (ks. nimikkeen 6212 HS-selitysten 2 kohdan 1 alakohta).
               
            
         
      
         
      
         
      
         (1)  Valokuvat ovat ainoastaan ohjeellisia.